**Izziņa par atzinumos sniegtajiem iebildumiem**

**par Ministru kabineta noteikumu „Grozījums Ministru kabineta 2014. gada 22. jūlija noteikumos Nr. 421 “Medību noteikumi”” projektu**

(VSS-1065, 24.10.2019., Nr.40, 9.§)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Izdarīt Ministru kabineta 2014. gada 22. jūlija noteikumos Nr. 421 “Medību noteikumi” (Latvijas Vēstnesis, 2014, 150. nr.; 2016, 174. nr.) grozījumu un svītrot 3.2.12. apakšpunktā vārdus “brūnkakļi *(Aythya ferina)*”. | **Biedrība “Latvijas mednieku asociācija”**1. Latvijas Mednieku asociācija iebilst pret projekta tālāku virzību esošajā redakcijā. 2. Ņemot vērā iepriekšējo negatīvo pieredzi attiecībā uz grozījumiem medījamo dzīvnieku sarakstā, kad pēc kādas sugas izsvītrošanas ir praktiski neiespējami atjaunot attiecīgo sugu vai arī citas sugas medījamo dzīvnieku sarakstā, ja šo sugu indivīdiem atkal ir ieguvuši labvēlīgu aizsardzības statusu, aicinām nevis veikt grozījumus noteikumos, bet ar Valsts meža dienesta rīkojumu apturēt brūnkakļa medības, kā to paredz noteikumu 10. punkts. Noteikumu 10.punkts pasaka, ka Valsts meža dienestam ir tiesības noteikt papildus ierobežojumus medību organizēšanai, ja tiek konstatētas īpatņu skaita izmaiņas populācijā. 2. Tāpat ierosinām izvērtēt, cik pamatoti ir izņemt brūnkakli no medījamo dzīvnieku saraksta, ņemot vērā Latvijā veiktā un no Medību saimniecības attīstības fonda finansētā projekta Latvijas ūdensputnu monitoringa rezultātus. Ūdensputnu monitoringa dati varētu liecināt par to, ka Latvijā nomedīto brūnkakļu skaits nekādā veidā nevar negatīvi ietekmēt globālo brūnkakļu populāciju. | Starptautiskā līguma “Par Āfrikas-Eirāzijas migrējošo ūdensputnu aizsardzību” (turpmāk – *AEWA* līgums) 7. dalībpušu sanāksmē tika grozīts *AEWA* līguma pielikums.Ar *AEWA* līguma rezolūciju 7.3 “Par izmaiņu *AEWA* pielikumos apstiprināšanu” tika izdarīti grozījumi *AEWA* līguma 3. pielikumā ietvertā rīcības plāna 1. tabulā “Migrējošo ūdensputnu populāciju statuss”. Kopumā statuss tika mainīts deviņām ūdensputnu sugām, kas iekļautas Eiropas Parlamenta un Padomes 2009. gada 30. novembra Direktīvas 2009/147/EK par savvaļas putnu aizsardzību II pielikuma A un B daļā kā medījamas sugas. No šīm sugām tikai viena – brūnkaklis *(Aythya ferina)* – ir medījama suga Latvijā. Brūnkakļa *(Aythya ferina)* populācijas ir iekļautas A kolonnas 1.b kategorijā (strikta aizsardzība, jebkurš izmantošanas, tostarp medību, aizliegums). Ievērojot Latvijas un Eiropas Savienības (Eiropas Komisija ir *AEWA* līguma dalībniece) starptautiskās saistības un pašreizējo iepriekšminētās sugas starptautisko aizsardzības statusu, izdarāmi grozījumi Ministru kabineta 2014. gada 22. jūlija noteikumu Nr. 421 “Medību noteikumi” (turpmāk – noteikumi) 3.2.12. apakšpunktā, svītrojot brūnkakli *(Aythya ferina)* no medījamo dzīvnieku saraksta.Noteikumu 10.punkts ir attiecināms tikai uz zīdītājiem, bet ne uz putniem.Ministrija piekrīt, ka Latvijā nomedīto brūnkakļu *(Aythya ferina)* daudzums ir niecīgs un nevar ietekmēt to populāciju, tomēr *AEWA* līgums Latvijai ir saistošs. |  | Izdarīt Ministru kabineta 2014. gada 22. jūlija noteikumos Nr. 421 “Medību noteikumi” (Latvijas Vēstnesis, 2014, 150. nr.; 2016, 174. nr.) grozījumu un svītrot 3.2.12. apakšpunktā vārdus “brūnkakļi *(Aythya ferina)*”. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
|  | Datums | 12.11.2019. |
|  | Saskaņošanas dalībnieki  | Tieslietu ministrija, Finanšu ministrija, Vides aizsardzības un reģionālās attīstības ministrija, Iekšlietu ministrija. |
|  | Saskaņošanas dalībnieki izskatīja šādu ministriju (citu) institūciju iebildumus | Biedrība “Latvijas mednieku asociācija”. |
|  | Ministrijas (citas) institūcijas, kuras nav ieradušās uz sanāksmi vai kuras nav atbildējušās uz uzaicinājumu piedalīties elektroniskajā saskaņošanā  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Jānis Bārs

|  |
| --- |
| (par projektu atbildīgās amatpersonas vārds un uzvārds) |
| Meža departamenta Meža resursu un medību nodaļas vecākais referents |
| (amats) |
| 67027554 |
| (tālruņa un faksa numurs) |
| janis.bars@zm.gov.lv |